அது கொடுவாள் பூனைகளின் குடும்பம்.
பல லட்ச வருடங்களாக அவை, பனிப்படலங்களால் மூடப்பட்ட வடக்கில் தழைத்தன.
ஆனால் இந்தத் தருணத்தில், அவை உணவின்றி தவிக்கின்றன.
இந்தப் பள்ளத்தாக்குகளில், இந்த விலங்குகள் வேட்டையாடும் இரை, அரிதாகி வருகின்றன…
ஏனென்றால், காலநிலையில் வெப்பம் இன்னும் அதிகரித்து வந்ததுள்ளதால்,
அந்த விலங்குகள், புதிய புல்வெளிகளைத் தேடிச் செல்லும் கட்டாயத்திற்கு தள்ளப்படுகின்றன.
இன்றைக்கு, அவற்றுக்கு நல்ல காலமாக இருக்கலாம்.
தெற்கே புதிய பாதையைத் தேடி, அதோ வருகிறது ஒரு கம்பளி யானைக் கூட்டம்.
இவ்வளவு வலிமை நிறைந்த உயிரினங்களை தாக்குவது, பெரும் ஆபத்தானது.
ஆனால் அவற்றுக்கு வேறு வழியில்லை.
பனிப்படல யுகம், முடியப் போகிறது.
இந்த பூமியின் வெப்பநிலை அதிகரிப்பதால், இங்குள்ள அனைத்து சூழல்களும் மாறி வருகின்றன.
பனியின் பரப்பளவு குறைவதால், நிலப்பரப்பில் தண்ணீர் மீண்டும் கிடைக்கிறது
அதோடு, காட்டு விலங்குகளும் செழிக்கின்றன.
அவற்றுக்குப் பழக்கமான சூழல் முடிந்து வருவதை
பனிப்படல யுகத்தின் ஆதிக்க விலங்குகள் சந்திப்பதோடு…
அந்தச் சூழலில் உயிர் பிழைக்கப் போராடுகின்றன.
பெரும் உருக்கு
வர்ணனையாளர் டாம் ஹிடில்ஸ்டன்
இந்தப் பூனைகள் அவற்றின் நகர்வை செய்கின்றன.
அவர்களுக்கு மிகப் பெரிய ஆபத்து எது?
ஒரு மாபெரும் ஆண் கம்பளி யானை.
வலிமையான ஆனால் கணிக்க முடியாத விலங்கு.
அந்தப் பெண் பூனைக்கு அடிபட்டுள்ளது, ஆனால் மற்றப் பூனைகள் விட்டுக்கொடுக்கத் தயாராகயில்லை.
உலகின் இந்தப் பகுதியில், வெப்பம் அதிகரித்து வரும் காலநிலையினால்
இடம் பெயர்ந்து செல்லும் பாதைகள் மாறி வருகின்றன.
கடற்கரையில், அதன் பாதிப்புகள் வியப்பூட்டுவதாக உள்ளன.
உலோகங்கள் நிறைந்த பனிப்படலங்கள், பெரும் அளவில் விழுந்து,
ஆழமில்லாத கடலில் உள்ள சத்துப் பொருட்களால் நிரப்புகின்றன.
ஒரு கடல் பசுக்களின் குடும்பம் இங்குள்ள செழிப்பான 'கெலப்' எனும் கடல்பாசியை உண்ண வந்துள்ளது
உருகி வரும் நீரினால் அது நிரப்பப்படுகிறது.
பனிப்படல யுகத்தின் ராட்சஸ விலங்குகள், மான்வாட்டிக்களின் இனத்தைச் சேர்ந்தவை…
ஆனால் ஒரு திமிங்கிலத்தின் அளவு பெரியதாக உள்ளது.
கெல்ப் தான் அவை மிகவும் விரும்பும் உணவு.
ஆனால் அது ஆழம் அதிகமில்லாத கடற்கரை நீரில்தான் வளரும்…
எனவே அங்கே உண்பது ஆபத்தாக முடியலாம்.
கடலின் நீர்மட்டம் குறையும்போது, நீர்விலங்குகள் கரையில் சிக்கிக்கொள்வது வழக்கம்தான்.
எடை கூடுதலாக இருப்பதால், தண்ணீர் இன்றி வலம் வருவது அதற்கு சிரமம்.
மேலும் அன்றைய தினம், கடற்கரையில் இருப்பதற்கு நல்ல நாள் இல்லை.
ஒரு குறுகிய-முகக் கரடி.
போலார் கரடியைவிட, சுமார் 227 கிலோ அதிக எடை உள்ள விலங்கு.
அதைவிட மிகக் கொடுமையானதும் கூட.
டைனோசர் காலத்திற்குப் பிறகு, இதுவே பூமியில் வாழ்ந்த பெரிய விலங்குகளில் ஒன்றாக இருக்கலாம்.
அதற்கு ஒரு வாசனை கிடைத்துள்ளது.
இதுபோன்ற ஒன்றை அது, இதற்கு முன் கண்டதில்லை.
ஆனாலும் அது உணவைப் போலவே வாசனை வருகிறது.
எல்லாம் ஒரே குழப்பமாக உள்ளது.
ஒரு குறுகிய-முகக் கரடி, பெரும்பாலான விலங்குகளை கிழித்து சாப்பிடக்கூடியது.
நல்லவேளையாக கடல் பசுவிற்கு,
அதன் ஒரு அங்குல தடிமன் உள்ள சருமம் அதற்குப் பாதுகாப்பாக அமைகிறது.
கரடியின் தாக்குதல் ஒரு சிறிய சச்சரவுதான்.
அல்லது அது ஒரு வரவேற்கும் பிராண்டலாகவும் இருக்கலாம்.
கடல் நீர் மீண்டும் உள்ளே வருகிறது.
விரைந்து வருகிறது.
உணவு கிடைக்கும் வாய்ப்பு, கரடிக்கு இப்போது கைநழுவிப் போய்கொண்டிருக்கிறது.
இப்போது குடும்பத்துடன் மீண்டும் ஒன்று சேரும் நேரம் வந்துவிட்டது.
அது இனியும் சாப்பிடுவதற்கு ஏராளமாக மீதம் இருக்கிறது.
பனி உருகுவதால் கடற்கரையில் சத்தான கெல்ப்பின் அளவு அதிகரித்து, கடல் பசுக்களின் உணவாகிறது…
பல பனிப்படல யுகத்தின் பெரும் விலங்குகளுக்கு
வாழ்க்கை இன்னும் சிரமமாகி வருகிறது.
பல்லாயிரம் மைல்கள் தெற்கே வாழும் விலங்குகளுக்கு,
வெப்பம் அதிகரித்து வரும் இந்த காலநிலை, புள்வெளிகளை ஒரு அபாயகரமான இடமாக மாற்றுகிறது.
ஒரு கொலம்பிய கம்பளி யானை, இரவில் கூட இங்கு பாதுகாப்பாக உணவு உண்ணலாம்.
ஆனால் சூரியன் உதித்துவிட்டாலோ…
இந்த மாபெரும் விலங்கிற்கும் ஆபத்துதான்.
தார் நிறைந்த ஒரு ஏரி.
அது பூமியின் அடித்தளத்திலிருந்து, மேலே தரை மட்டத்திற்கு வருகிறது.
அது குளிர்ந்துள்ள போது, இறுகியிருப்பதால், நடப்பதற்கு பாதுகாப்பானதாக இருக்கிறது.
எனினும், வெப்ப நிலை உயர்ந்து 64 டிகிரி செல்சியஸை அடையும்போது…
அது ஒட்டிக்கொள்ளும் பசையுள்ள ஒரு மரணப் பொறியாக மாறிவிடுகிறது.
இன்று அது ஒரு புதிய விலங்கை பலியாக்கியுள்ளது.
வட அமெரிக்காவைச் சேர்ந்த கொடுவாள் பூனைகள், மிகச் சிறந்த வேட்டை விலங்குகள்.
ஆனாலும், சுலபமாகக் கிடைக்கும் ஒரு உணவை, அவை மறுக்காது.
சூரியன் இன்னும் எழவில்லை, எனவே அந்த தார், காலுக்கு அடியில் கெட்டியாக உள்ளது,
டயர் ஓநாய்கள்.
கொடுவாள் பூனைகளின் மிக கடுமையான எதிரிகள்.
எலும்புகளை நொறுக்கக்கூடியக் தாடைகளைக் கொண்டு, கூட்டமாக வேட்டையாடும் விலங்குகள் அவை.
அவற்றுக்கு வாய்ப்பு கிடைத்தால், குட்டிகளைக் கொன்றுவிடும்.
கொடுவாள் பூனைகளும் டயர் ஓநாய்களும் நிகரான போட்டி தான்.
ஆனால் இந்த தார் அனைத்தையும் மாற்றிவிட்டது.
சக்திவாய்ந்த மோப்பத் திறனைக் கொண்டு இந்த டயர் ஓநாய்கள் ஒரு பாதுகாப்பான பாதையை தேடுகின்றன.
குட்டிகளின் உயிருக்கு ஆபத்து ஏற்படும் நிலையில்…
அந்த சூழலிலிருந்து விடுபட அந்தத் தாய் விலங்கிற்கு தைரியம் வருகிறது.
அதன் குடும்பமும் அதற்கு உதவ முடியாமல் தவிக்கின்பறன.
பனிப்படல யுகத்தில் ஆயிரக்கணக்கான உயிர்களை இந்த தார் குழிகள் பலிவாங்கியுள்ளன.
இந்தக் குடும்பத்திற்கு அதிர்ஷ்டம் இருந்துள்ளது.
உலகெங்கும் வெப்ப நிலை அதிகரிக்கும் வேளையில்,
பனிப்படல யுக புல்வெளிகளிலும் வாழ்க்கை முற்றிலுமாக மாறி வருகிறது.
இந்த பனிக்கலைமான்கள் எப்படியோ சமாளிக்கின்றன.
ஆனால் இந்த மெகாலோசிரோஸ்களுக்கு, உயிர் பிழைப்பது மிகவும் சிரமமாக உள்ளது…
அது ஒரு ராட்சஸ பனிப்படல யுக மான்.
அது செழிப்பதற்கு, திறந்தவெளி நிலப்பரப்பு தேவை.
ஆனால் நிலப்பரப்பில் மீண்டும் தண்ணீர் வரத் தொடங்கிய பின்,
மீண்டும் காடுகள் ஆக்கிரமிக்கின்றன.
இதற்கு எக்காலத்திலும் கண்டிராத மிகப் பெரிய கொம்புகள் உள்ளதென்ற கர்வம்.
பன்னிரெண்டு அடி அகலம்.
இனப்பெருக்கக்காலத்தின் போது, அவை இருந்தால் ஒரு துணையைப் பெற உதவியாக இருக்கும்.
ஆனால் வருடத்தின் இந்தப் பருவத்தில் அவை ஒரு சுமையாக உள்ளன.
குகை கழுதைப்புலிகள்.
தோற்றத்தில் ஓநாயை விட இரு மடங்கு பெரியது, அதி பயங்கரமாக வேட்டையாடக்கூடிய விலங்குகள்.
இந்த மாபெரும் விலங்குகளை அவை பல்லாயிரமாண்டுகளாக வேட்டையாடி வருகின்றன.
மெகாலோசிரோஸ் மிக வேகமாகச் செல்லக்கூடிய விலங்குகள்.
ஒரு முறை ஓட ஆரம்பித்தால், மணிக்கு 50 மைல் வேகத்தை அவற்றால் அடைய முடியும்.
முதலிலேயே வேகமாகத் தொடங்கினால், அந்த ஆண் விலங்கு, கழுதைப்புலிகளைத் தோற்கடிக்கலாம்.
ஆனால் அவை எளிதில் விட்டுவிடுவதில்லை.
அவற்றிடம் பல காலமாக கையாண்டு வந்த உத்தி ஒன்றுள்ளது.
அந்த இரை விலங்கை ஓடுக்கொண்டே இருக்கும்படி செய்து, அதற்கு பக்கத்திலேயே இருந்து…
அதற்கு அவகாசமே கொடுக்காமல் பார்த்துக்கொண்டால்…
அதை களைப்புற செய்யலாம்.
அவை எதிர்பார்க்கும் முன்னரே அது நடக்கலாம்.
அதற்கு ஒரே ஒரு வழிதான் உள்ளது.
பாதுகாப்பு…
இப்போதைக்கு.
பனிப்படலங்கள் உருகும்போது,
பூமியின் வளிமண்டலத்தில் ஈரப்பதம் இன்னும் அதிகரித்து வருகிறது.
இங்கே பூமியின் வெப்பமண்டலத்தில்,
வடக்கைவிட, காடுகள் மிக வேகமாகப் பெருகி வருகின்றன.
அதோடு, விசித்திரமான விலங்குகள் அவற்றில் நிரம்பி உள்ளன…
இந்த டென்ரெக் எனப்படும் பாலூட்டியைப் போல்.
அவை பூச்சிகளை உண்ண விரும்புகின்றன…
பறவையின் முட்டைகளையும்.
ஆனால் இந்த முட்டை, அதனால் கையாள முடியாத அளவு பெரியது.
இதுவே எக்காலத்திற்கும் மிகப் பெரிய முட்டை.
அந்த முட்டை, எக்காலத்திலும் மிகப் பெரிய பறவையின் முட்டை தான் அது.
அது ஒரு யானைப் பறவை.
அவற்றின் கழுத்தில் தொங்கும், பளிச்சென்ற சடைப் போன்ற வாட்டில்கள், துணை தேட உதவும்.
இந்த மாபெரும் விலங்கு இப்போது தந்தையாகப் போகிறது.
ஆனால் ஏதோ தவறு நேர்ந்துவிட்டது.
அதன் குட்டி, வெளியே வர தாமதமாகிறது.
இப்போதே நேரம் கடந்துவிட்டது.
யானைப் பறவைகள் அனைத்தும் ஒரே சமயத்தில் முட்டையிட்டு, ஒரே சமயத்தில்
குஞ்சுகள் பொறிக்கும்படி செய்கின்றன.
அந்தக் கூட்டம் ஒன்று சேர்ந்து நடந்து செல்கின்றன.
ஒரு டன் எடை உள்ளபோது, பறப்பது சாத்தியமில்லையே.
யாருக்கும் பின்தங்கிவிடுவதில் விருப்பமில்லை.
ஆனால் இந்த குஞ்சை அவசரப்படுத்த முடியவில்லை.
நீர்நிலைகள் உள்ள கோடைகால இருப்பிடத்தை நோக்கி
மற்ற பறவைகள் ஏற்கனவே பயணத்தைத் தொடங்கிவிட்டன.
ஆனால் இந்தப் பெண் குஞ்சிற்கு இன்னும் நடையே தடுமாறுகிறது.
அடுத்த ஒன்பது மாதங்களுக்கு அந்த ஆண் பறவைதான் இந்த குஞ்சுக்கு உணவளித்துக் காப்பற்றும்.
அவை அந்த அணிவகுப்புடன் சேர்ந்துகொள்ள வேண்டும்.
யானை பறவைகள் ஒன்றாகச் சேர்ந்து பயணிப்பதற்கு ஒரு காரணம் உண்டு.
காடு மிகவும் ஆபத்தான இடம்.
தாமதமாக வருபவர்கள் இரையாவதற்கு முதல் இலக்காகின்றன.
மிகப் பெரிய ஃபோஸா.
அது விரைவாகவும், கவனமாகவும், மறைந்திருந்துத் தாக்கும் ஒரு வேட்டை விலங்கு.
சிற்றுண்டி புசிக்க இது நேரமில்லை.
அணிவகுப்பு தன் இலக்கை அடைந்துவிட்டது.
இங்கு மழை மீண்டும் வந்துவிட்டது…
நீர்நிலைகள் உருவாகியுள்ளதால்…
அனைத்து விலங்குகளுக்கும் உண்ண உணவும், குடிக்க நீரும் தாராளமாகக் கிடைக்கிறது.
ஆனால் பின்னால் தாமதமாக வருபவற்றின் கதி என்ன?
கடைசியாக பொறிந்து வந்த குஞ்சு கூட வந்து சேர்ந்துவிட்டது.
இந்த நீர்நிலங்கள் பெருகுவதால், அவற்றின் எண்ணிக்கையும் ஒவ்வொரு வருடமும் அதிகரிக்கின்றன.
பனியின் பெரும் உருக்குக் காலம், யானைப் பறவைகளுக்குப் பொற்காலத்தின் ஆரம்பாக அமைந்தது.
ஆனால் அந்த பெரும் ஆண் மானிற்கு, அதன் உலகம் கிட்டத்தட்ட அழிகிறது.
ஒரு காட்டில், 12 அடி கொம்புகள் ஒரு பெரும் ஆபத்து.
ஆற்றின் கீழ்பகுதியில், கழுதைப்புலிகளுக்கு அதைக் கடக்க, ஒரு இடம் கிடைத்ததுள்ளது.
மாட்டிக்கொண்டது.
அதிசயமாகத் தப்பித்து ஓடுகிறது.
அதன் கொம்புகளை களைந்துவிட்டதால், தப்பியது.
அடுத்த இனப் பெருக்கக் காலத்திற்கு முன்னர், ஒரு புதிய ஜோடி கொம்புகள் முளைத்துவிடும்.
ஆனால் அதைப் போன்ற விலங்குகளுக்கும், கழுதைப்புலிகளுக்கும், கெடு நெருங்குகிறது.
அந்த கொடுவாள் பூனைகள் அந்த கம்பளி யானைக் கூட்டத்தை கடந்த இரு தினங்களாகத் தொடர்கின்றன.
அவற்றின் பொறுமை பலனளிக்கிறது.
அந்த ஆண் விலங்கு,
கொடுவாள் பூனைகளின் முதல் தாக்குதலில் அடிப்பட்டதால், அது பின்தங்கி வருகிறது.
அது தாக்கப்படுவதற்கு அதிக வாய்ப்புள்ளது.
பூனைகளின் உலகத்தில், இந்தப் பெண் பூனையின் இனம், தனித்தன்மை உடையது.
அதற்கு ஒரு சிங்கத்தின் பலமும்…
சிறுத்தைப் புலியின் புத்திக் கூர்மையும் உள்ளது.
அந்தப் பூனைகள் இன்னொரு குளிர்காலத்திற்குத் தாக்குப்பிடிக்கும்.
கம்பளி யானைக் கூட்டமும் தான்.
ஆனால் அவற்றின் உலகம் மாறி வருகிறது.
பனிப்படல யுகத்தில் உருவான ஒரு புதிய வேட்டை விலங்கு,
இந்த பூமியின் அனைத்து மூலைகளிலும் பரவி வருகிறது.
அந்த கதை இப்போதுதான் ஆரம்பித்துள்ளது.
Prehistoric Planet பனிக்கு அடியில்
பனிப்படல யுகத்தில் ராட்சஸ பாலூட்டிகள் தான் ஆதிக்கம் செலுத்தின.
ஆனால் கிட்டத்தட்ட அவை அனைத்துமே, பனி காலத்தின் பெரும் உருக்கு காலத்தில் அழிந்தன.
அப்போது வாழ்ந்த மாபெரும் விலங்குகள்
முற்றிலுமாக இப்போது அழிந்துவிட்டன என்பது நம்ப முடியாமலும், விசித்திரமாகவும் உள்ளது.
அவற்றுக்கெல்லாம் என்னவாயிற்று?
ஏன் அப்படி ஆயிற்று?
அந்த ராட்சஸ விலங்குகள் அனைத்தும் எங்கே போயின?
அதற்கான சில பதில்கள், ஆச்சரியமான ஒரு இடத்தில் உள்ளது.
லாஸ் ஏஞ்சலெஸ்.
நீங்கள் எல்ஏ வந்து அங்கே உள்ள பெரும் சாலைகளின் வலையைப் பார்த்தால்,
அது இவ்வளவு பனிப்படல யுகத்தின் மிகச் சிறந்த பதிவுகள்…
டாக்டர் எமில் லிண்ட்சே துணை சேர்க்கையாளர்
…நிறைந்த இடங்களில் ஒன்றாக இருக்கும் எனத் தோன்றாது.
ஆப்பிரிக்க சவானா புல்வெளிகள் அதீத வளர்ச்சியடைவதைப் போல.
பெரும்பாலானவர்கள், தொல்லுயிர் அறிவியலாளர்கள் ஆகும் நோக்கத்துடன் எல்ஏக்கு வருவதில்லை.
ஆனால் எங்களில் சிலர் அப்படி வருகிறோம்.
அதற்காகவே நான் இங்கு வந்துள்ளேன்.
இங்கு ஒரு ஆச்சரியமான இடம் இருப்பதால்தான் எமிலி இங்கு வந்துள்ளார்.
அது லா பிரியா தார் பிட்ஸ் என்று அழைக்கப்படும் ஒரு தார் குளம்.
லா பிரியா தார் பிட்ஸ்தான் பனிப்படல யுகத்தின் புதைபடிவங்களுக்கான மிகச் சிறந்த இடம்.
எங்களுக்கு சுமார் ஐம்பது லட்சத்திற்கும் மேலான புதைப்படிவங்கள் கிடைத்துள்ளன…
லா பிரியா தார் பிட்ஸ் மற்றும் அருங்காட்சியகம் லாஸ் ஏஞ்சலெஸ்
…அதோடு, நாங்கள் தோண்டும் போதெல்லாம், தினம்தோறும் புதிய புதைப்படிவங்கள் கிடைக்கின்றன.
இந்த தார் குளங்கள்
அங்கே உயிருடன் நடந்து வரும் எதையும் சிறைப்படுத்தி வைத்து,
பாதுகாத்து, சேகரித்து, எங்குமே இல்லாத அளவிற்கு
பனிப்படல யுகத்தின் புதைப்படிவ எச்சங்களின் பெட்டகமாக விளங்குகிறது.
வியக்கத்தக்க வகையில் லா பிரியா-வில் புதைப்படிவங்களின் எச்சங்கள் உள்ளன.
இந்தத் தளத்திலிருந்து…
டாக்டர். விக்டோரியா ஹெர்ரிட்ஜ் பரிணாம உயிரியலாளர்
…கிடைத்துள்ள எலும்புகளின் எண்ணிக்கை, மிகவும் ஆச்சரியமானது.
சுமார் 3000 கொடுவாள் பூனைகளின் எச்சங்கள் கிடைத்துள்ளன.
5000 டயர் ஓநாய்களின் எச்சங்கள்.
இது புதைப்படிவங்களின் அலாவுதீன் குகை என்றே கூறலாம்.
இதில் வினோதமான விஷயம் என்னவெனில், புதைப்படிவ பதிவுகள் திடீரென நின்றுவிடுகிறது…
ஏதோ திடீரென அந்த விலங்குகள் எல்லாம் பூமியிலிருந்து மறைந்து போனது போல் உள்ளது.
நாங்கள் ரேடியோகார்பன் நுட்பத்தைப் பயன்படுத்தி, எலும்பின் காலத்தை நிர்ணயித்து
துல்லியமாக அவை எப்போது மறைந்தன என்றும் கண்டிபிடிக்க முடிகிறது.
இதில் ஆச்சரியம் என்னவேனில், பெரும்பாலான விலங்குகளின் வகைகள்
கிட்டத்தட்ட ஒரே சமயத்தில் மறைந்துள்ளன.
அவை அனைத்துமே சுமார் 13000 வருடங்களுக்கு முன் மறைந்துவிட்டு, பின்னர் காணப்படவேயில்லை.
பரந்த நிலப்பரப்புகளில் கூட்டம் கூட்டமாக ஏராளமான
பனிப்படல யுக உயிரினங்கள் நிரம்பி வழிந்தன, திடீரென சுவடில்லாமல் மறைந்துவிட்டன.
இந்த விலங்குகளின் மறைவு, "இது திடீரென நடக்கக் காரணம் என்ன?"
என்று நம்மை யோசிக்க வைக்கிறது.
பனிப்படல யுகத்தின் கடைசியில் காலநிலை மாற்றம் என்பது
மிக விரைவாக நிகழ்ந்தது என்பது ஒரு காரணம்.
வெறும் சில ஆயிரம் ஆண்டுகளிலேயே கலிஃபோர்னியாவின் வெப்பநிலை பத்து டிகிரி கூடிவிட்டது.
மரங்களில் பாதி, அழிந்துவிட்டன.
ஒவ்வொரு முறையும் பல தசாப்தங்களுக்கு வறட்சி நீண்டு நின்றது.
அதனால் விலங்குகளால் அவ்வளவு விரைவாக
காலநிலை மாற்றங்களுக்கு ஏற்ப மாற்றங்களை செய்துகொள்ள முடியவில்லை என்றும் இருக்கலாம்.
ஆனால் லா பிரியா ஆய்வுகள், இன்னொரு விஷயத்தையும் காட்டியுள்ளது.
பக்கத்தில் இருந்த ஒரு ஏரியில் இருந்து கோர் சாம்பிள்களை சேகரித்த அந்த அணி,
அந்தக் காலகட்டத்தில் சுற்றுச்சூழலில் நடந்தவற்றை புரிந்துகொள்வதற்காக, ஆய்வு செய்ய ஆரம்பித்தனர்.
ஆச்சரியமாக அதிலிருந்து தெரிந்தது என்னவெனில், கரி பொருள், பெரும் அளவு அதிகரித்திருந்தது.
ஒரு புதிய விலங்கு களத்தில் இறங்கியிருந்தது.
அதோடு, ஒரு நாசகரமான புதியதொரு சக்தியும் உருவாகிறது.
நெருப்புதான் மனிதர்கள் கண்டுபிடித்த மிக சக்திவாய்ந்த கருவி.
உணவை சமைக்கவும், இரவில் வெளிச்சம் கிடைக்கவும், வேட்டையாட நிலத்தை சுத்தமாக்கவும் தீ பயன்படுகிறது.
இந்த இடத்திற்கு வந்து வசித்தபோது அது முற்றிலும் தீ பற்றிக்கொள்ளக் கூடிய இடமாக உள்ளது.
மக்கள் அதைப் பத்த வைக்க ஒரு மூலத்தை கொண்டு வருகிறார்கள்.
பல்லாயிரம் வருடங்களில்
அதற்கு நிகராகத் தீ பற்றிய சம்பம் எங்குமே பதிவாகவில்லை.
அது ஒரு வெடி வெடித்தது போலிருந்தது.
அது சுற்றுச்சூழலை முற்றிலுமாக அழித்து, சிதைத்துவிட்டது…
டாக்டர் எல்லா கில்பர்ட் காலநிலை விஞ்ஞானி
…அதனால் அங்கு வசித்த விலங்குகள், உயிர் பிழைக்க மிகவும் கஷ்டப்பட்டன.
இந்த தீ பிடித்த சம்பவங்கள் வேண்டுமென்றே மூட்டப்பட்டனவா, விபத்தா எனத் தெரியவில்லை,
எனினும் அவை விலங்குகளின் வசிப்பிடங்களை அழித்துவிட்டன.
அத்துடன், நம் முன்னோர்களின் வேட்டையாடும் திறமைகளும் சேர்ந்துகொண்டதால்,
அது அழிவிற்கான ஒரு புயலாகவே அமைந்தது.
பூமி எங்கும்,
காலநிலையின் மாற்றம் மற்றும் மனிதர்களின் நடவடிக்கைகள் இரண்டும் சேர்ந்து
பெரும்பாலான பனிப்படல யுகத்தின் ராட்சஸ விலங்குகளை அழித்துவிட்டன,
அதுவே நாம் இன்று காணும் உலகிற்கு வழிவகுத்தது.
தமிழாக்கம் அகிலா குமார்